CELEX: 32019R1290
Language: hr
Date: 2019-07-31 00:00:00
Title: Provedbena uredba Komisije (EU) 2019/1290 оd 31. srpnja 2019. o izmjeni Provedbene uredbe (EU) 2018/338 u pogledu najmanje dopuštene količine pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov ili kokoši nesilice (nositelj odobrenja BASF SE) (Tekst značajan za EGP.)

1.8.2019   
               
               
                  HR
               
               
                  Službeni list Europske unije
               
               
                  L 203/6
               
            
         PROVEDBENA UREDBA KOMISIJE (EU) 2019/1290
         оd 31. srpnja 2019.
         o izmjeni Provedbene uredbe (EU) 2018/338 u pogledu najmanje dopuštene količine pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov ili kokoši nesilice (nositelj odobrenja BASF SE)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje takvog odobrenja.
                  
               
                     (2)
                  
                  
                     Upotreba pripravka 6-fitaze proizvedenog od Aspergillus niger (DSM 25770) odobrena je na deset godina za piliće za tov ili kokoši nesilice Provedbenom uredbom Komisije (EU) 2018/338 (2).
                  
               
                     (3)
                  
                  
                     Nositelj odobrenja u međuvremenu je predložio izmjenu uvjeta odobrenja za taj pripravak smanjenjem njegove najmanje dopuštene količine (tj. zahtijevane najmanje doze) sa 750 FTU/kg na 125 FTU/kg hrane za životinje. Uza zahtjev su priloženi relevantni popratni podaci. Komisija je taj zahtjev proslijedila Europskoj agenciji za sigurnost hrane („Agencija”).
                  
               
                     (4)
                  
                  
                     Agencija je u mišljenju od 23. siječnja 2019. (3) zaključila da, prema novim predloženim uvjetima uporabe, pripravak 6-fitaze proizveden od Aspergillus niger (DSM 25770) ima potencijal učinkovitog djelovanja pri zahtijevanoj najmanjoj dozi od 125 FTU/kg hrane za životinje kod pilića za tov i da se taj zaključak može proširiti na kokoši nesilice i piliće uzgojene za rasplod. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje u hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Ocjena pripravka 6-fitaze proizvedenog od Aspergillus niger (DSM 25770) pokazuje da su uvjeti za odobrenje propisani člankom 5. Uredbe (EZ) br. 1831/2003 ispunjeni. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
                  
               
                     (6)
                  
                  
                     Provedbenu uredbu (EU) 2018/338 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            U Prilogu Provedbenoj uredbi (EU) 2018/338 u stupcu „Najmanja dopuštena količina” za piliće za tov i kokoši nesilice, „750 FTU” zamjenjuje se sa „125 FTU”.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2018/338 оd 7. ožujka 2018. o odobrenju pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov, kokoši nesilice, svinje za tov, krmače, manje značajne vrste svinja za tov ili za rasplod, pure za tov, pure uzgajane za rasplod, ostale ptičje vrste (osim ptica nesilica) te odbijenu prasad (nositelj odobrenja BASF SE) (SL L 65, 8.3.2018., str. 17.).
         
            (3)  EFSA Journal 2019.;17(2):5607.